stanford-oval/wikipedia huggingface dataset:
ไซบีเรีย

| ไซบีเรีย Сибирь |
| --- | --- |
ภูมิภาคทางภูมิศาสตร์
  เขตสหพันธ์ไซบีเรีย    ไซบีเรียของรัสเซียทางภูมิศาสตร์     เอเชียเหนือ, ขอบเขตใหญ่สุดของไซบีเรีย
พิกัด:  60°0′N 105°0′E﻿ / ﻿60.000°N 105.000°E﻿ / 60.000; 105.000
ประเทศ: รัสเซีย
ภูมิภาค: เอเชีย
Parts: West Siberian Plain Central Siberian Plateau others...
พื้นที่
 • ทั้งหมด: 13,100,000 ตร.กม. (5,100,000 ตร.ไมล์)
ประชากร (2017)
 • ทั้งหมด: 33,765,005 คน
 • ความหนาแน่น: 2.6 คน/ตร.กม. (6.7 คน/ตร.ไมล์)
ตราแผ่นดินของไซบีเรีย ซึ่งเป็นส่วนหนึ่งของตราแผ่นดินจักรวรรดิรัสเซีย จนถึง ค.ศ. 1917
ไซบีเรีย (อังกฤษ: Siberia; รัสเซีย: Сибирь, อักษรโรมัน: Sibir', สัทอักษรสากล: [sʲɪˈbʲirʲ] ( ฟังเสียง)) เป็นภูมิภาคทางภูมิศาสตร์ที่กว้างขว้างในเอเชียเหนือ ไซบีเรียเป็นส่วนหนึ่งของรัสเซียตั้งแต่ครึ่งหลังของคริสต์ศตวรรษที่ 16 ภายหลังจากการพิชิตไซบีเรียของรัสเซียในดินแดนทางตะวันออกของเทือกเขายูรัล ไซบีเรียเป็นดินแดนที่กว้างใหญ่และประชากรที่เบาบาง ครอบคลุมพื้นที่กว่า 13.1 ล้าน ตารางกิโลเมตร (5,100,000 ตารางไมล์) แต่มีประชากรเพียงแค่ 1 ใน 5 ของประชากรรัสเซีย โดยมีโนโวซีบีสค์และออมสค์เป็นเมืองที่ใหญ่ที่สุดในภูมิภาคนี้
ในประวัติศาสตร์ไซบีเรียถูกครอบครองโดยชนเผ่าเร่ร่อนหลากหลายกลุ่มแตกต่างออกไป เช่น Yenets, the Nenets, the Hun และ the Uyghurs  Khan of Sibir ซึ่งตั้งอยู่ในบริเวณใกล้เคียง ได้เข้าครอบครองแล้วตั้งชื่อว่า Khagan ใน Avaria ในปี ค.ศ. 630 จนต่อมาพวกมองโกลได้เข้ายึดครองในช่วงศตวรรษที่ 13 และในที่สุด ได้กลายมาเป็น Siberian Khana อำนาจที่ยิ่งใหญ่ของมองโกลในภูมิภาคตะวันออกเริ่มลดลง จนในศตวรรษที่ 16 กลุ่มแรกที่เข้ามาในเขตนี้คือพวกพ่อค้า และกลุ่มคอสแซก จากนั้นกองทัพซาร์ก็เริ่มเข้ามาสร้างป้อมปราการในเขตตะวันออกไกล เมืองหลายเมืองก็ถูกสร้างขึ้นเช่น Mangazeva Tara เป็นต้น และในช่วงกลางศตวรรษที่17 จักรวรรดิรัสเซียก็ได้ขยายดินแดนไปจรดถึงชายฝั่งมหาสมุทรแปซิฟิก
ไซบีเรียตะวันออกในขณะนั้นยังคงเป็นพื้นที่ที่ไม่ได้รับการสำรวจและไม่มีการอยู่อาศัยของประชาชนสักเท่าไรนักมีเพียงแค่นักสำรวจเล็กน้อย ต่อมามีพ่อค้าเข้าไปตั้งบ้านเรือนเล็กน้อย นอกจากนี้ ดินแดนไซบีเรียยังเป็นที่คุมขังของนักโทษจากรัสเซียตะวันตกด้วย การเปลี่ยนแปลงที่สำคัญของไซบีเรียตะวันออกคือ การสร้างทางรถไฟสายทรานส์-ไซบีเรียที่ถูกสร้างขึ้นในสมัยพระเจ้าซาร์นิโคลัสที่สอง ปี ค.ศ. 1891-1905 ซึ่งเชื่อมโยงดินแดนรัสเซียตะวันตกและรัสเซียตะวันออกเข้าด้วยกัน อันทำให้มีผู้เข้ามาอาศัยในไซบีเรียตะวันออกมากขึ้น ซึ่งดินแดนไซบีเรียเต็มไปด้วยทรัพยากรธรรมชาติ
ในระหว่างกลางศตวรรษที่ 20 ก็ถูกพัฒนากลายเป็นเขตนิคมอุตสาหกรรมขึ้นทั่วทั้งเขตเนื่องด้วยสภาพทางภูมิศาสตร์ที่ห่างไกล รวมไปถึงสภาพทางเศรษฐกิจที่แตกต่าง จึงทำให้เกิดการแบ่งเขตเศรษฐกิจตั้งแต่ พ.ศ. 2504 ในสมัยอดีตสหภาพโซเวียต มีพื้นที่กว้างใหญ่เป็นอันดับสอง รองจากเขตเศรษฐกิจตะวันออกไกล มีทรัพยากรทางธรรมชาติที่อุดมสมบูรณ์ทั้งป่าไม้ พันธุ์พืช รวมไปถึงแร่ธาตุ ปัจจุบัน เขตเศรษฐกิจไซบีเรียตะวันออก เป็นเขตอุตสาหกรรมที่สำคัญของสหพันธรัฐรัสเซีย อันเป็นผลมาจากความอุดมสมบูรณ์ของแร่ธาตุในไซบีเรียตะวันออกนั่นเอง
ที่ตั้งทางภูมิศาสตร์

ไซบีเรียตะวันออกมีพื้นที่ทั้งหมด 4,122,800 ตารางกิโลเมตร หรือประมาณร้อยละ 24.1 ของพื้นที่รัสเซียทั้งหมดอยู่ระหว่างเส้นละติจูด 50 องศาเหนือ ถึง 70 องศาเหนือ เส้นลองจิจูด 65 องศาตะวันออกถึง 115 องศาตะวันออก ทางด้านตะวันตกติดกับไซบีเรียตะวันตก ทางด้านตะวันออก ติดกับ เขตตะวันออกไกล ทางใต้ติดกับเทือกเขาอัลไต มองโกเลีย และจีนทางด้านตะวันออกเฉียงใต้ ส่วนทางด้านตอนเหนือ ติดกับทะเลคารา และ ทะเลแลปเตฟ
แหล่งข้อมูลอื่น

คู่มือการท่องเที่ยว Siberia จากวิกิท่องเที่ยว (ในภาษาอังกฤษ)
Siberian Expedition website, by Benjamin Isitt
Map of Siberia
Summer in Siberia เก็บถาวร 2010-09-01 ที่ เวย์แบ็กแมชชีน
| ด ค กภูมิภาคหลักและอนุภูมิภาคของโลก |
| --- | --- |
ทวีปแอฟริกา:  เมดิเตอร์เรเนียน  สะฮารา เหนือ อัลมัฆริบ  ตะวันออกกลาง  ตะวันออกกลางและแอฟริกาเหนือ  อัลมัชริก  ใต้สะฮารา ตะวันตก  ตะวันออก จะงอย  เกรตเลกส์  กลาง  ใต้  เกาะ 
ทวีปอเมริกา:  เหนือ แปซิฟิกตะวันตกเฉียงเหนือ  ตะวันออกเฉียงเหนือของสหรัฐ  นิวอิงแลนด์  ตะวันตกกลาง  ตอนกลางของแอตแลนติก  ตะวันตกของสหรัฐ  ตะวันตกเฉียงใต้  รัฐแห่งขุนเขา  ใต้ตอนกลางของสหรัฐ  ใต้ของสหรัฐ  ชายฝั่งตะวันออก  ชายฝั่งตะวันตก  ไบเบิลเบลต์  แอปพาเลเชีย  เกรตเลกส์  ตะวันออกของแคนาดา  ตะวันตกของแคนาดา  Canadian Prairies  เหนือของแคนาดา  แอตแลนติกของแคนาดา  เหนือของเม็กซิโก  เอริโดอเมริกา  แคริบเบียน  หมู่เกาะเวสต์อินดีส  กลาง  ตอนกลาง  มีโซอเมริกา  แองโกล  ฝรั่งเศส  ลาติน ไอบีเรีย ฮิสแปนิก  โปรตุเกส  ลาตินอเมริกาและแคริบเบียน 
ทวีปอเมริกาใต้:  กรวยใต้  เหนือ (รัฐเกียนา)  หมู่เกาะเวสต์อินดีส  ปาตาโกเนีย  แอมะซอน  ลาตินอเมริกาและแคริบเบียน 
ทวีปเอเชีย:  กลาง ทะเลอารัล  ทะเลทรายอารัลคุม  ทะเลแคสเปียน  ตะวันออกไกล แปซิฟิกเอเชีย รัสเซียตะวันออกไกล  ตะวันออก ตะวันออกเฉียงเหนือ  เอเชียชั้นใน เกรตเตอร์เอเชียกลาง  ตะวันออกเฉียงใต้ ภาคพื้นทวีป  ภาคพื้นสมุทร  เหนือ ไซบีเรีย  ยูรัล  ใต้ รัฐหิมาลัย  อนุทวีปอินเดีย  ตะวันตก ลิแวนต์ ทะเลเดดซี  เมดิเตอร์เรเนียน  เกรตเตอร์อิหร่าน ที่ราบสูงอิหร่าน  คาบสมุทรอาหรับ  คอเคซัส คอเคซัสใต้  ตะวันออกกลาง ตะวันออกกลางและแอฟริกาเหนือ  ตะวันออกใกล้  อัลมัชริก  เอเชียแปซิฟิก 
ทวีปยุโรป:  กลาง  เหนือ บอลติก  บริติชไอลส์  นอร์ดิก  ตะวันตกเฉียงเหนือ  สแกนดิเนเวีย คาบสมุทรสแกนดิเนเวีย  ตะวันออก ตะวันออกเฉียงใต้  บอลข่าน  คอเคซัส คอเคซัสใต้  คอเคซัสเหนือ  รัสเซียตอนใต้  รัสเซียยุโรป  ใต้ ไอบีเรีย  อิตาลี คาบสมุทรอิตาลี  บอลข่าน  ตะวันออกเฉียงใต้  เมดิเตอร์เรเนียน  ตะวันออกกลาง  ตะวันตก แอตแลนติก  กลุ่มประเทศแผ่นดินต่ำ  ตะวันตกเฉียงเหนือ  เยอรมัน  โรแมนซ์  เซลติก  สลาฟ 
โอเชียเนีย:  ออสตราเลเชีย ออสเตรเลีย  เกาะนิวกินี  ทวีปซีแลนเดีย  เกาะในแปซิฟิก ประเทศไมโครนีเชีย  เมลานีเชีย  พอลินีเชีย 
ขั้วโลก:  แอนตาร์กติก  อาร์กติก 
มหาสมุทร:  โลก (ทะเล)  แอนตาร์กติก/ใต้ การบรรจบกัน  อาร์กติก  แอตแลนติก  อินเดีย  แปซิฟิก เกรตแบร์ริเออร์รีฟ  ร่องลึกก้นสมุทรมาเรียนา  วงแหวนไฟ  รายชื่อทะเล 
ภูมิภาคโลก ที่ไม่ใช่ทวีป:  โลกเหนือและโลกใต้ ทั่วโลกตะวันตกเฉียงเหนือ  ทั่วโลกตะวันตกเฉียงใต้  โกลบอลตะวันออก ทั่วโลกตะวันออกเฉียงใต้  แผ่นดินและซีกโลกน้ำ โลกตะวันตกเฉียงเหนือ  โลกตะวันตกเฉียงใต้  โลกตะวันออก โลกตะวันออกเฉียงใต้  แผ่นดินและซีกโลกน้ำ 
  ทวีปของโลก / รายชื่อทะเล
ไซเคเดลิกร็อก

| ไซเคเดลิกร็อก |
| --- | --- |
แหล่งกำเนิดทางรูปแบบ: ร็อก, ไซเคเดเลีย, บลูส์, โฟล์ก, แจ๊ส อิเล็กทรอนิกส์
แหล่งกำเนิดทางวัฒนธรรม: กลางทศวรรษ 1960, สหรัฐอเมริกา และ สหราชอาณาจักร
เครื่องบรรเลงสามัญ: กีตาร์ไฟฟ้า - กีตาร์เบส - กลองชุด - ออร์แกนไฟฟ้า - ซิตาร์ - เมโลตรอน - เครื่องประกอบจังหวะ  - ซิตาร์ - เทอร์เรมิน
รูปแบบอนุพันธุ์: โพรเกรสซีฟร็อก - ฮาร์ดร็อก - เฮฟวีเมทัล - อาร์ตร็อก - สเปซร็อก - สโตเนอร์ร็อก - เคราต์ร็อก -  นิวเอจ - แจมแบนด์
แนวย่อย
เอซิดร็อก - นีโอ-ไซเคเดเลีย
แนวประสาน
ไซเคเดลิกป็อป - ไซเคเดลิกโซล - ไซเคเดลิกโฟล์ก
ไซเคเดลิกร็อก (อังกฤษ: Psychedelic rock) เป็นแนวเพลงร็อกชนิดหนึ่งที่ได้รับอิทธิพลจากวัฒนธรรมไซเคเดลิก หรือพยายามที่จะปรับเปลี่ยนประสบการณ์การเห็นภาพหลอนใหม่  โดยแนวเพลงนี้เกิดขึ้นในช่วงกลางทศวรรษ 1960 ท่ามกลางกระแสเพลงการาจร็อก และวงโฟล์กร็อก ในอังกฤษและสหรัฐอเมริกา ไซเคเดลิกร็อกได้เชื่อมการเปลี่ยนแปลงจากแนวบลูส์-ร็อกเป็นฐานหลัก ไปเป็นโพรเกรสซีฟร็อก, อาร์ตร็อก, เอ็กซ์เพอร์ริเมนทอลร็อก และเฮฟวีเมทัล
โทโทโร่เพื่อนรัก

| โทโทโร่เพื่อนรัก |
| --- | --- |
โปสเตอร์ประชาสัมพันธ์ในประเทศญี่ปุ่น
กำกับ: ฮะยะโอะ มิยะซะกิ
เขียนบท: ฮะยะโอะ มิยะซะกิ
อำนวยการสร้าง: โทะรุ ฮะระ
นักแสดงนำ: ชิกะ ซะกะโมะโตะ โนะริโกะ ฮิดะกะ ฮิโตะชิ ทะกะงิ
กำกับภาพ: ฮิซะโอะ ชิไร
ตัดต่อ: ทะเกะชิ เซะยะมะ
ดนตรีประกอบ: โจ ฮิไซชิ
ผู้จัดจำหน่าย: โทโฮ
วันฉาย: 16 เมษายน ค.ศ. 1988
ความยาว: 86 นาที
ประเทศ:  ญี่ปุ่น
ภาษา: ญี่ปุ่น
โทโทโร่เพื่อนรัก (ญี่ปุ่น: となりのトトロ; โรมาจิ: Tonari no Totoro; ทับศัพท์: โทะนะริ โนะ โทะโตะโระ) (อังกฤษ: My Neighbor Totoro) เป็นอนิเมะที่ได้รับความนิยมอย่างสูงเรื่องหนึ่ง ของผู้กำกับฮะยะโอะ มิยะซะกิ ภายใต้การผลิตของสตูดิโอจิบลิ (Studio Ghibli) ค่ายผลิตภาพยนตร์การ์ตูนคุณภาพของโลกค่ายหนึ่งในประเทศญี่ปุ่น มีเนื้อเรื่องเกี่ยวกับชีวิตคนญี่ปุ่นในยุคราว พ.ศ. 2499 (ค.ศ. 1956) เนื้อหาของเรื่อง โทโทโร่เพื่อนรัก เป็นเรื่องราวที่สอนให้เด็กมีความรับผิดชอบ ขยันขันแข็ง และรักธรรมชาติ ภาพยนตร์ชุดนี้ ได้จัดทำเป็นระบบ วีเอชเอส และ เลเซอร์ดิสก์ในสหรัฐอเมริกาโดยโทคุมะเจแปน คอมูนิเคชั่น ของสาขาย่อยสหรัฐอเมริกา โดยให้ชื่อเรื่องว่า My Neighbor Totoro และภาพยนตร์ชุดดังกล่าวได้รับการนำเสนออีกครั้งโดยดิสนีย์ในวันที่ 7 มีนาคม ค.ศ. 2006
มีคนเคยถามว่ามิยะซะกิ จะทำภาคต่อของโทโทโร่เพื่อนรักหรือไม่  คำตอบที่ได้คือ "ไม่" เพราะ Totoro เป็นเพียงสิ่งที่อยู่ในจินตนาการของเด็กทั้ง 2 คนเพื่อชดเชยกับการต้องอยู่ห่างแม่เท่านั้น ในช่วงเครดิตท้ายเรื่องของหนังเมื่อ แม่ของทั้งคู่สามารถกลับมารักษาตัวที่บ้านได้ก็ไม่ได้มีตัวโทโทโระปรากฏขึ้นมาอีกเลย  แต่จนแล้วจนรอดมิยะซะกิก็ทำ "ภาคต่อ" ของโทโทโร่เพื่อนรักจนได้ หากแต่อยู่ในรูปของ ภาพยนตร์แอนิเมชันขนาดสั้นในชื่อ "เมกับรถบัสแมว" แต่หนังเรื่องนี้มีฉายให้ดูเฉพาะที่พิพิธภัณฑ์จิบลิเท่านั้น
เรื่องย่อ

เรื่องเริ่มต้นที่เด็กผู้หญิงสองคน ซะสึกิ และ เม ย้ายมาอยู่บ้านใหม่ในแถบชนบทกับพ่อ เพื่อที่จะให้ใกล้กับโรงพยาบาลที่แม่ของพวกเธอนอนรักษาตัวอยู่ ซะสึกิและเมได้ค้นพบว่า ในป่าข้างบ้านมี โทโทโระ สัตว์วิเศษผู้พิทักษ์ป่าอาศัยอยู่ และต่อมาได้กลายเป็นเพื่อนกัน และเรื่องราวมหัศจรรย์สนุก ๆ ก็ได้เกิดขึ้นมากมาย
ตัวละคร

ซะสึกิ คุซะกะเบะ
เม คุซะกะเบะ
ทะสึโอะ คุซะกะเบะ
ยะซุโกะ คุซะกะเบะ
โทโทโระ
รถบัสแมว
คันตะ โอะกะงิ
สิ่งที่เกี่ยวข้องในภาพยนตร์

ชื่อ "โทโทโระ" ที่ เม ตั้งขึ้นนั้น เป็นความบังเอิญที่เธอออกเสียงเพี้ยนไปจากคำว่า "โทะโระรุ" ซึ่งเป็นคำเรียกทับศัพท์ของคำว่า Troll ในภาษาญี่ปุ่น ซึ่ง เม เคยเห็นในหนังสือนิทาน เรื่อง "Three Billy Goats Gruff" ที่เธอคิดว่าเป็นสิ่งเดียวกัน ก็เลยตั้งชื่อตามนั้น ตัวโทโทโระตัวใหญ่ ยังเป็นสัตว์สัญลักษณ์ของ สตูดิโอจิบลิ ด้วย และรถบัสแมว "เนะโกะ บะซุ" มาจากความเชื่อของชาวญี่ปุ่นที่ว่า เมื่อแมวเติบโตขึ้น มันจะมีพลังเวทมนตร์ในการแปลงร่างเพิ่มขึ้นด้วย รถบัสแมวก็คือ "บาเกะ เนโกะ" ตัวที่มองเห็นรถบัสแล้วก็เลยอยากเป็นรถบัส  นอกจากเรื่องนี้แล้ว "บาเกะ เนโกะ" ยังถูกกล่าวถึงในการ์ตูนเรื่องอื่น ๆ ของสตูดิโอจิบลิ
แม่ของซะสึกิและเมนั้นเป็นโรคกระดูกสันหลังอักเสบเนื่องมาจากวัณโรคซึ่งเป็นโรคเดียวกับที่แม่ของมิยะซะกิในชีวิตจริง นอกจากนี้ ซะสึกิและเม ในการ์ตูนนั้นเกิดในเดือนพฤษภาคมด้วยกันทั้งคู่ ชื่อ "ซะสึกิ" เป็นภาษาญี่ปุ่นโบราณที่ใช้เรียกเดือนนี้ เช่นเดียวกับ "เม" ที่เป็นคำพ้องเสียงของ May ในภาษาอังกฤษ และคำว่า "มักคุโระคุโระสุเกะ" ที่เด็ก ๆ ร้องเป็นเพลงในเรื่องนั้นมีหมายความว่า "เจ้าดำเอ๋ย"
อ่านเพิ่ม

Watsuki, Nobuhiro (2005). The Art of My Neighbor Totoro: A Film by Hayao Miyazaki. VIZ Media LLC. ISBN 1591166985.
แหล่งข้อมูลอื่น

โทโทโร่เพื่อนรัก (ภาพยนตร์) ที่เครือข่ายข่าวอนิเมะ
โทโทโร่เพื่อนรัก ที่อินเทอร์เน็ตมูวีเดตาเบส
โทโทโร่เพื่อนรัก ที่ออลมูวี
โทโทโร่เพื่อนรัก ที่รอตเทนโทเมโทส์
Mei and the Kitten Bus (2002) ที่อินเทอร์เน็ตมูวีเดตาเบส
Mei and the Kittenbus at Nausicaa.net
ไซเบอร์พังก์

ไซเบอร์พังก์ (อังกฤษ: cyberpunk) เป็นแนวนิยายวิทยาศาสตร์ชนิดหนึ่ง ที่เน้นในเรื่อง "ความไฮเทคและชีวิตคุณภาพต่ำ" ชื่อนี้เป็นคำผสมของคำว่า cybernetics (มีความหมายว่า วิทยาเกี่ยวกับการติดต่อและควบคุมของสัตว์และเครื่องจักร) และ พังก์ เกิดขึ้นโดย Bruce Bethke โดยเขาใช้ในเรื่องสั้นที่ชื่อ "Cyberpunk" ตีพิมพ์ในปี 1983 โดยมีเนื้อหาเรื่องราววิทยาศาสตร์ล้ำยุค อย่างเช่นเทคโนโลยีสารสนเทศ และวิทยาเกี่ยวกับการติดต่อและควบคุมของสัตว์และเครื่องจักร ซึ่งทั้งสองอย่างอยู่ในช่วงที่ล้มเหลวหรือเกิดการเปลี่ยนแปลงครั้งใหญ่ในสังคม
เนื้อเรื่องของไซเบอร์พังก์ จะมุ่งเน้นไปที่ความขัดแย้งกันของเหล่าบรรดาแฮกเกอร์ ปัญญาประดิษฐ์ และ Megacorporation และมีแนวโน้มว่าเกิดขึ้นในอนาคตอันใกล้ของโลกมนุษย์ มากกว่าอนาคตอันไกลโพ้น ทัศนคติเกี่ยวกับกับกาแล็กซี่ พบในบทประพันธ์อย่างเช่น สถาบันสถาปนา ของ ไอแซค อสิมอฟ และ ดูน ของแฟรงค์ เฮอร์เบิร์ต  โดยเกิดขึ้นในยุคหลังยุคอุตสาหกรรมดีสโตเพียส (โลกอนาคตที่ไม่พึงประสงค์) แต่มีแนวโน้มที่จะท่าทีเกิดความอลหม่านทางวัฒนธรรมผิดธรรมดา และการใช้เทคโนโลยีในทางที่คาดการณ์ไม่ได้ของผู้สร้าง แนวทางบรรยากาศเช่นนี้ยังยังสะท้อนรูปแบบฟิล์มนัวร์ และผู้เขียนผลงานในประเภทนี้มักจะเทคนิคการเขียนแบบการสืบสวน
ไซมอน การ์เนอร์

นักฟุตบอลชาวอังกฤษ
| ข้อมูลส่วนตัว |
| --- | --- | --- | --- |
วันเกิด:   (1959-11-23) 23 พฤศจิกายน ค.ศ. 1959 (64 ปี)
สถานที่เกิด:  บอสตัน ประเทศอังกฤษ
ส่วนสูง:  5 ft 8 in (1.73 m)
ตำแหน่ง:  สไตรเกอร์
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1978–1992 |  แบล็กเบิร์นโรเวอส์ |  484 |  (169) |
| ค.ศ. 1992–1994 |  เวสต์บรอมมิชอัลเบียน |  33 |  (8) |
| ค.ศ. 1994–1996 |  วิคัมบ์วอนเดอเรอส์ |  66 |  (15) |
| ค.ศ. 1996 |  → ทอร์คียูไนเต็ด (ยืมตัว) |  20 |  (1) |
| รวม |   |  603 |  (193) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ไซมอน การ์เนอร์ (อังกฤษ: Simon Garner; 23 พฤศจิกายน ค.ศ. 1959 – ) เป็นอดีตนักฟุตบอลระดับอาชีพ ที่ใช้เวลาส่วนใหญ่ในอาชีพของเขาให้แก่สโมสรฟุตบอลแบล็กเบิร์นโรเวอส์ ซึ่งเขาเป็นเจ้าของสถิติการทำประตูได้มากที่สุด ด้วย 194 ประตูจากทุกการแข่ง และ 168 ประตูในฟุตบอลลีก นอกจากนี้ เขายังทำหน้าที่ให้แก่สโมสรฟุตบอลเวสต์บรอมมิชอัลเบียน, วิคัมบ์วอนเดอเรอส์ และทอร์คียูไนเต็ด
อาชีพ

การ์เนอร์เกิดที่บอสตัน ลิงคอล์นเชอร์ เขาได้รับการศึกษาในบ้านเกิดของเขาที่โรงเรียนบอสตันแกรมมาร์ เขาเล่นให้แก่บอสตันยูไนเต็ดซึ่งเป็นสโมสรท้องถิ่น ก่อนเข้าร่วมแบล็กเบิร์นโรเวอส์ในฐานะเด็กฝึกงาน และกลายเป็นนักฟุตบอลอาชีพในเดือนกรกฎาคม ค.ศ. 1978 เขาลงเล่นให้นิวคาสเซิลยูไนเต็ดในดิวิชันสองในฤดูกาลถัดมา ซึ่งเป็นเกมแรกจาก 474 เกมในลีกสำหรับแบล็กเบิร์นโรเวอส์ โดยเขาทำสถิติสโมสร 168 ประตูในลีก แบล็กเบิร์นโรเวอส์ตกชั้นในฤดูกาลแรกของการ์เนอร์ในฐานะผู้เล่นรุ่นใหญ่ แต่เขาช่วยให้ทีมได้รับการเลื่อนชั้นในความพยายามครั้งแรก และพวกเขาก็พลาดการเลื่อนชั้นเป็นครั้งที่สองใน ค.ศ. 1981 อย่างหวุดหวิด
ภายในฤดูกาล 1982–1983 การ์เนอร์ได้รับการกำหนดให้เป็นหนึ่งในคนยิงประตูสำคัญของดิวิชันสอง เมื่อเขายิงได้ 22 ประตูในลีก
การ์เนอร์ยิงได้ 14 ประตูในลีกฤดูกาล 1987–1988 เมื่อพวกเขาผ่านเข้ารอบเพลย์ออฟที่เพิ่งเปิดตัวไป แต่ความพ่ายแพ้ในรอบรองชนะเลิศทำให้ไม่สามารถเลื่อนชั้นได้ พวกเขามาถึงรอบรองชนะเลิศในอีกหนึ่งปีต่อมา และหวังว่าจะได้ฟุตบอลในดิวิชันหนึ่งหลังจากเป็นฝ่ายชนะคริสตัลพาเลซ แต่กลับพ่ายแพ้ต่อคริสตัลพาเลซอย่างหนักในการแข่งที่สนามบ้านตัวเอง และพลาดการเลื่อนชั้นอีกครั้ง ครั้นใน ค.ศ. 1990 แบล็กเบิร์นโรเวอส์แพ้เพลย์ออฟเป็นครั้งที่สามติดต่อกัน ซึ่งการ์เนอร์ทำประตูได้ 20 ประตูในลีกของฤดูกาลนั้น จากการร่วมมือที่ประสบความสำเร็จครั้งหนึ่งกับฮาวเวิร์ด เกล
ในฤดูกาลสุดท้ายของเขาที่อีวูดพาร์ก เขาได้ช่วยเติมเต็มความฝันของแจ็ค วอล์กเกอร์ ผู้เป็นประธาน เนื่องจากแบล็กเบิร์นโรเวอส์ได้รับการเลื่อนชั้นในช่วงเปิดฤดูกาลพรีเมียร์ลีก แม้ว่าเขาจะลงเล่นน้อยลงในแคมเปญหลังการเซ็นสัญญาใหม่รวมถึงเดวิด สปีดี และไมก์ นีเวลล์ และแล้ว การเซ็นสัญญากับแอลัน เชียเรอร์ ในช่วงฤดูร้อนก็มาถึง การ์เนอร์ทำประตูได้ทั้งหมด 168 ประตูในลีกดังกล่าว และรวม 192 ประตูในทุกรายการ ซึ่งยังคงเป็นสถิติของสโมสรนานกว่าหนึ่งในสี่ของศตวรรษต่อมา กระทั่งในเดือนกุมภาพันธ์ ค.ศ. 2019 เขาเป็นหนึ่งในผู้เล่นเจ็ดคนแรกที่ได้รับการเสนอชื่อเข้าสู่หอเกียรติยศของสโมสร
หลังอยู่กับแบล็กเบิร์นโรเวอส์มาอย่างยาวนาน เขาได้ย้ายไปสังกัดเวสต์บรอมมิชอัลเบียนด้วยค่าตัว 30,000 ปอนด์ในเดือนสิงหาคม ค.ศ. 1992 และลงเล่นในลีก 33 นัดให้แก่ทีมเจ้าเดินดงนี้ โดยทำประตูได้ 8 ประตูในลีก และช่วยให้พวกเขาเลื่อนชั้นจากดิวิชั่นสองก่อนจะย้ายไปวิคัมบ์วอนเดอเรอส์
เขาลงเล่นในลีกครั้งแรกให้แก่วิคัมบ์วอนเดอเรอส์ในฤดูกาล 1993–1994 และในช่วงเวลาที่เขาอยู่ที่นั่น เขาได้เล่นให้แก่ทอร์คียูไนเต็ดเมื่อมีการยืมตัว โดยลงเล่น 11 เกมลีกให้แก่ทีมนกนางนวล กระทั่งอำลาวงการฟุตบอลอาชีพเมื่อสิ้นสุดฤดูกาล 1995–1996
ชีวิตส่วนตัว

ใน ค.ศ. 1996 การ์เนอร์รับโทษจำคุกสั้น ๆ ฐานดูหมิ่นศาลในระหว่างการดำเนินคดีหย่า แต่เขาก็ได้รับการปล่อยตัวหลังจากอุทธรณ์สำเร็จ
หลังจากทำงานด้านการขายสินเชื่อที่อยู่อาศัยและเป็นบุรุษไปรษณีย์ การ์เนอร์ก็ได้เป็นช่างทาสีและช่างตกแต่งในบาร์กเชอร์
แหล่งข้อมูลอื่น

สถิติของ ไซมอน การ์เนอร์ ที่ Soccerbase
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สหรัฐ
ไซรัส อาตาบา

| ไซรัส อาตาบา |
| --- | --- |
เกิด: แฟร์ไนน์ กอซตา จูลี อดัลเฮด มารีออน มารี 6 กันยายน พ.ศ. 2472 กรุงเตหะราน อิหร่าน
เสียชีวิต: 26 มกราคม พ.ศ. 2539 (66 ปี) เยอรมนี
มีชื่อเสียงจาก: พระราชนัดดาในพระเจ้าชาห์ เรซา ปาห์ลาวี สมาชิกราชวงศ์ปาห์ลาวี
บิดามารดา: เจ้าหญิงฮาดัมซัลดีห์ ปาห์ลาวี  ฮาดี อาตาบา
ไซรัส อาตาบา (อังกฤษ: Cyrus Atabay) เกิดเมื่อวันที่ 6 กันยายน 2472 ณ กรุงเตหะราน ประเทศอิหร่าน เป็นพระโอรสคนรองใน เจ้าหญิงฮาดัมซัลดีห์ ปาห์ลาวี กับ ฮาดี อาตาบา เขาเป็นพระราชนัดดาใน พระเจ้าชาห์ เรซา ปาห์ลาวี ซึ่งในช่วงสงครามโลกครั้งที่หนึ่ง เขาได้ศึกษาคณะวรรณคดีเยอรมันในมหาวิทยาลัยมิวนิก ก่อนจะกลายเป็นนักกวีและมักแปลหนังสือเยอรมันเป็นภาษาเปอร์เซีย
รางวัล

1957: Hugo-Jacobi-Preis
1983: full member of the Bayerische Akademie der Schönen Künste (Bavarian Academy of Fine Arts))
1990: Adelbert von Chamisso Prize
1993: Member of Deutsche Akademie für Sprache und Dichtung (the German Academy for Language and Literature)
รางวัล > สิ่งตีพิมพ์

Düsseldorf: Classen Verlag، 1971.Die Worte der Ameisen/ Cyrus Atabay 100p
Hamburg: Classen Verlag, Gesange von Morgen: neue Iranische lyrik/ Cyrus Atabay 1968, 126p
Die schönsten Gedichte aus dem klassischen Persien\ Hafis, Rumi, Omar Chajjam; Übertragen von Cyrus Atabay; Herausgegeben und mit einem Nachwort Versehen von Kurt Scharf
ไซรัส ใช้ชีวิตในประเทศเยอรมนี ก่อนจะเสียชีวิตลงเมื่อวันที่ 26 มกราคม 2539 สิริอายุรวม 66 ปี
ไซเดอร์

ไซเดอร์หนึ่งแก้ว
ไซเดอร์ (อังกฤษ: cider) เป็นเครื่องดื่มแอลกอฮอล์หมักทำจากน้ำแอปเปิลไม่กรอง ปริมาณแอลกอฮอล์ในไซเดอร์แปรผันตั้งแต่ 1.2% แอลกอฮอล์โดยปริมาตรถึง 8.5% หรือกว่านั้นในไซเดอร์อังกฤษ และ 3.5% ถึง 12% ในไซเดอร์ภาคพื้นทวีป ตามกฎหมายสหราชอาณาจักร ไซเดอร์ต้องมีน้ำแอปเปิล (สดหรือจากเข้มข้น) อย่างน้อย 35% แม้กลุ่มรณรงค์เพื่อเอลจริง (Campaign for Real Ale, CAMRA) ระบุว่า "ไซเดร์จริง" ต้องมีน้ำแอปเปิลสดอย่างน้อย 90% ในสหรัฐอเมริกา มีขั้นต่ำ 50% ในประเทศฝรั่งเศส ไซเดอร์ต้องทำจากแอปเปิลอย่างเดียว ในปี 2557 การศึกษาโดย เดอะเดลีเทเลกราฟ พบว่า ไซเดอร์ตลาดหนึ่งไพนต์ (บัลเมอส์) มีน้ำตาลห้าช้อนชา (20.5 ก.) เกือบเท่าการแนะนำปริมาณบริโภคน้ำตาลเติม (added sugar) ต่อวันของผู้ใหญ่ขององค์การอนามัยโลก และเป็น 5–10 ของปริมาณน้ำตาลในลาเกอร์หรือเอล
ในสหรัฐอเมริกาและบางส่วนของแคนาดา เครื่องดื่มแอลกอฮอล์ซึ่งอภิปรายในบทความนี้โดยทั่วไปเรียก "ไซเดอร์แรง" (hard cider) ส่วน "ไซเดอร์" โดยทั่วไปหมายถึง น้ำแอปเปิลไม่กรองไม่มีแอลกอฮอล์ซึ่งมีรสหวาน ๆ เปรี้ยว ๆ ต่างออกไป การเติมน้ำตาลหรือผลไม้เพิ่มก่อนการหมักครั้งที่สองเพิ่มปริมาณแอลกอฮอล์ในเครื่องดื่มผลลัพธ์ เครื่องดื่มแอปเปิลซึ่งมีแอลกอฮอล์โดยมีปริมาณแอลกอฮอล์สูงกว่า (>10%) คือ "ไวน์แอปเปิล"
สามารถน้ำแอปเปิลหลายชนิดทำไซเดอร์ แต่พันธุ์ปลูกเฉพาะที่ปลูกเพื่อทำไซเดอร์เรียก แอปเปิลไซเดอร์ ไซเดอร์ได้รับความนิยมในสหราชอาณาจักร โดยเฉพาะอย่างยิ่งเวสต์มิดแลนส์ เซาท์เวสต์อิงแลนด์และอีสต์แองเกลีย และมีอยู่ในมุมของประเทศ สหราชอาณาจักรมีการบริโภคต่อหัวสูงสุด และยังเป็นที่ตั้งของบริษัทผู้ผลิตไซเดอร์ใหญ่ ๆ ของโลก ซึ่งรวมเอช. พี. บัลเมอร์ บริษัทใหญ่สุด ในปี 2549 สหราชอาณาจักรผลิตไซเดอร์ 600 ล้านลิตรต่อปี
เครื่องดื่มดังกล่าวยังเป็นที่นิยมและเป็นของพื้นเมืองในประเทศยุโรปอื่นอย่างประเทศไอร์แลนด์ ฝรั่งเศสตอนเหนือ (โดยเฉพาะเบรอตาญและนอร์ม็องดี) สเปนตอนเหนือ และบาสก์คันทรี (Basque Country) ยุโรปกลางยังมีไซเดอร์ประเภทของตัวโดยเฉพาะ ชาวเยอรมันในไรน์แลนด์-พาลาทิเนตและฮัสเซอ (ฟรังค์ฟุร์ทอัมไมน์) ดื่ม เช่นเดียวกับประเทศโปแลนด์ ประเทศผู้ผลิตแอปเปิลใหญ่สุดของทวีปยุโรป
ประเทศอาร์เจนตินายังเป็นประเทศผู้ผลิตและดื่มไซเดอร์ โดยเฉพาะจังหวัดเรียวเนโกรและเมนโดซา ประเทศออสเตรเลียยังผลิตไซเดอร์ โดยเฉพาะเกาะแทสเมเนีย ซึ่งมีประเพณีปลูกแอปเปิลอย่างยาวนาน
ผลิตภัณฑ์คล้ายกันซึ่งทำจากน้ำแพร์ เรียก เพอร์รี (perry) หรือบ้างเรียก ไซเดอร์แพร์ แม้บางคนไม่ยอมรับการใช้คำนี้ บางองค์การ (อย่าง CAMRA) แย้งว่าคำว่า "ไซเดอร์แพร์" ทำให้ทั้งไซเดอร์และเพอร์รีเสียหาย
ไซมอน แคลโลว์

| ไซมอน แคลโลว์ |
| --- | --- |
แคลโลว์ ใน ค.ศ. 2009
เกิด: ไซมอน ฟิลลิป ฮิว แคลโลว์  (1949-06-15) 15 มิถุนายน ค.ศ. 1949 (75 ปี) สตรีธัม, ลอนดอน, อังกฤษ
อาชีพ:  นักแสดง  ผู้กำกับ  นักดนตรี  นักร้อง  นักเขียน 
ปีปฏิบัติงาน: 1973–ปัจจุบัน
คู่สมรส: เซบาสเตียน ฟ็อกซ์ (สมรส 2016)
ลายมือชื่อ

ไซมอน ฟิลลิป ฮิว แคลโลว์ (อังกฤษ: Simon Phillip Hugh Callow; CBE; เกิด 15 มิถุนายน พ.ศ. 2492) เป็นนักแสดง ผู้กำกับ และนักเขียนชาวอังกฤษ
อาชีพ > ภาพยนตร์

เขาปรากฏตัวในภาพยนตร์เรื่องแรกในปี ค.ศ. 1984 รับบท ชิคาเนเดอร์ ในเรื่อง อะมาดัส ปีต่อมาเขาปรากฏตัวเป็นสาธุคุณบีบีในเรื่อง อะรูมวิธอะวิว บทบาททางโทรทัศน์เรื่องแรกของเขาอยู่ในเรื่อง แครีออนลอจชิง ตอน "ออกีแอนด์เบส" ในปี ค.ศ. 1975 แต่ถูกตัดออกจากการพิมพ์ครั้งสุดท้าย เขาได้แสดงในภาพยนตร์ตลกของช่อง 4 เรื่อง แชนซ์อินอะมิลเลียน หลายเรื่อง ในบททอม แชนซ์ บุคคลประหลาดที่มีเรื่องบังเอิญเกิดขึ้นเป็นประจำ บทบาทเช่นนี้และบทบาทของเขาในเรื่อง โฟร์เวดดิงส์แอนด์อะฟูเนรัล ทำให้เขาเป็นที่รู้จักในวงกว้างขึ้น
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1984 | อะดามัส | เอ็มมานูเอล ชิคาเนเดอร์ / พาพาเกโน |  |
| 1985 | เดอะกูดฟาเธอร์ | มาร์ค วาร์ดา |  |
| 1985 | อะรูมวิธอะวิว | สาธุคุณบีบี | เสนอชื่อเข้าชิง – บาฟตาฟิล์มอวอร์ด สาขานักแสดงสมทบชายยอดเยี่ยม |
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  เบลเยียม  สหรัฐ  ลัตเวีย  เช็กเกีย  เกาหลี  เนเธอร์แลนด์  โปแลนด์ 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie 
อื่น ๆ:  SNAC  IdRef
ไซมอน เฮลเบิร์ก

| ไซมอน เฮลเบิร์ก |
| --- | --- |
เฮลเบิร์ก ในงานพาลีเฟสต์ 2013 สนับสนุนรายการ เดอะบิกแบงเธียรี
เกิด: ไซมอน แมกซ์เวลล์ เฮลเบิร์ก  (1980-12-09) 9 ธันวาคม ค.ศ. 1980 (43 ปี) ลอสแอนเจลิส สหรัฐอเมริกา
ศิษย์เก่า: โรงเรียนศิลปะทิสช์
อาชีพ: นักแสดง นักแสดงตลก และนักดนตรีชา
ปีปฏิบัติงาน: 1999–ปัจจุบัน
โทรทัศน์: เดอะบิกแบงเธียรี
คู่สมรส: โจเซลิน ทาวนี (สมรส 2007)
บุตร: 2
บิดามารดา: แซนดี เฮลเบิร์ก (บิดา)   แฮร์เรียต เฮลเบิร์ก (มารดา)
ญาติ: เมสัน เฮลเบิร์ก (น้องชาย)
ไซมอน แมกซ์เวลล์ เฮลเบิร์ก (อังกฤษ: Simon Maxwell Helberg เกิด 9 ธันวาคม ค.ศ. 1980) เป็นนักแสดง นักแสดงตลก และนักดนตรีชาวอเมริกัน เป็นที่รู้จักจากบทบาท ฮาวเวิร์ด โวโลวิตซ์ จากละครซิตคอมเรื่อง เดอะบิกแบงเธียรี
เขายังเคยปรากฏตัวในรายการตลก แมดทีวี และผู้รับบท มอยสต์ ในละครชุดเรื่องสั้น ดร.ฮอร์ริเบิลส์ซิงอะลองบล็อก
ชีวิตช่วงแรก

เฮลเบิร์กเกิดในวันที่ 9 ธันวาคม ค.ศ. 1980 ในลอสแอนเจลิส เขาเป็นบุตรของนักแสดง แซนดี เฮลเบิร์ก และนักคัดเลือกนักแสดง แฮร์เรียต เฮลเบิร์ก เขานับถือศาสนายูดาห์
เฮลเบิร์กเข้าศึกษาที่โรงเรียนครอสโรดส์สกูลในซานตามอนิกา รัฐแคลิฟอร์เนีย ร่วมกับเจสัน ริตเทอร์ ซึ่งกลายมาเป็นเพื่อนร่วมหอพักของเขาในมหาวิทยาลัยนิวยอร์กด้วย เขาเข้าเรียนโรงเรียนศิลปะทิสช์ของมหาวิทยาลัยนิวยอร์ก และฝึกงานที่บริษัทแอตแลนติกเธียเตอร์
อาชีพการแสดง

ตั้งแต่ต้นคริสตทศวรรษ 2000 เฮลเบิร์กจัดรายการตลกร่วมกับเดเร็ก วอเทอส์ ในรายการเดเร็กแอนด์ไซมอน ในปี ค.ศ. 2007 ทั้งคู่ร่วมแสดงในเว็บซีรีส์เรื่อง เดเร็กแอนด์ไซมอน: เดอะโชว์ ซึ่งพวกเขาผลิตร่วมกับนักแสดงตลก บ็อบ โอเดนเคิร์กในเว็บไซต์ซูเปอร์ดีลักซ์ พวกเขาทำภาพยนตร์สั้นสองเรื่อง ได้แก่ "เดเร็กแอนด์ไซมอน: เดอะพิทีคาร์ด" และ "เดเร็กแอนด์ไซมอน: อะบีแอนด์อะซิกาเรตต์" หนึ่งในรายการที่เฮลเบิร์กแสดงในยุคแรก ๆ คือซีรีส์ แมดทีวี หนึ่งซีซันในปี ค.ศ. 2002
ในปี ค.ศ. 2002 เฮลเบิร์กปรากฏในภาพยนตร์ แวน ไวลเดอร์ รับบทเป็นนักเรียนที่แวน ไวลเดอร์จัดงานเลี้ยงให้ ในปี ค.ศ. 2003 เขามีบทบาทรองในภาพยนตร์เรื่อง ก๊วนแสบ โสดไม่มีลิมิต  ในปี ค.ศ. 2004 เขาแสดงเรื่องเรโน 911! จำนวนสองตอน เขาแสดงบทบาทเล็ก ๆ ในตอนที่หกของเรื่องควินทุปเลตส์ รับบทเป็นชายคนหนึ่งที่ตะโกนเรียกนีลที่กำลังทำงานหลังเคาน์เตอร์ในร้านรองเท้าแห่งหนึ่ง แห่งเดียวกับเพจและแพตเทินทำงานอยู่
ในปี ค.ศ. 2007 เขาได้รับเลือกให้รับบทฮาวเวิร์ด โวโลวิตซ์ เป็นหนึ่งในตัวละครที่มีบทบาทเยอะที่สุดในละครชุดตลกเรื่อง เดอะบิกแบงเธียรี ออกอากาศทางช่องซีบีเอส
เขารับบทเป็นมอยสต์ในซีรีส์ ดร.ฮอร์ริเบิลส์ซิงอะลองบล็อก และมีบทบาทเล็กน้อยในตอนแรกของซิตคอมเรื่อง อันดีแคลด์ ที่ผลิตโดยจัดด์ แอพะทาว ในภาพยนตร์เรื่อง ขอโทษที… พี่ซีเครียด ออกฉายปี ค.ศ. 2009 เขารับบทเป็นแรบบี สกอตต์ กินสเลอร์ เขามีบทบาทรองในเว็บซีรีส์ เดอะกิลด์ ตอนสุดท้ายของซีซันที่สี่ รับบทเป็นหนึ่งในเกมมาสเตอร์
ในปี ค.ศ. 2016 เฮลเบิร์กแสดงร่วมกับเมอรีล สตรีป และฮิว แกรนต์ ในเรื่องฟลอเรนซ์ฟอสเตอร์เจงกินส์ กำกับโดยสตีเฟน เฟรียส์ เขารับบทเป็นนักเปียโน คอสเม แม็กมูน และได้เข้าชิงรางวัลลูกโลกทองคำสาขานักแสดงสนับสนุนยอดเยี่ยมด้วย
ชีวิตส่วนตัว

เฮลเบิร์กสมรสกับนักแสดง โจเซลีน ทาวน์ ในวันที่ 15 กรกฎาคม ค.ศ. 2007 ลุงของทาวน์เป็นนักเขียนบทละคร โรเบิร์ต ทาวน์ บุตรสาวคนแรกของพวกเขาคือ อะดีลีน เกิดวันที่ 8 พฤษภาคม ค.ศ. 2012 บุตรชายชื่อ วิลเดอร์ ทาวน์ เฮลเบิร์ก เกิดวันที่ 23 เมษายน ค.ศ. 2014
ในวันที่ 12 พฤษภาคม ค.ศ. 2016 เฮลเบิร์กเผยในรายการเดอะเลตเลตโชว์วิดเจมส์คอร์เดนว่า เขาเป็นนักกีฬาคาราเต้สายดำ
ไซออน (รถยนต์)

| --- | --- |

ประเภท: Division of Toyota
อุตสาหกรรม: Automotive industry
ก่อตั้ง: 2003; 21 ปีที่แล้ว (2003)
เลิกกิจการ: กุมภาพันธ์ 3, 2016; 8 ปีก่อน (2016-02-03)
สาเหตุ: Absorbed back into Toyota
สำนักงานใหญ่: Torrance, California, U.S.
พื้นที่ให้บริการ: United States and Canada
บุคลากรหลัก: Andrew Gilleland (VP, US)
บริษัทแม่: Toyota
เว็บไซต์: www.toyota.com/scion/
ไซออน (อังกฤษ: Scion) เป็นชื่อยี่ห้อรถในเครือโตโยต้า ซึ่งทำการตลาดที่สหรัฐอเมริกาเท่านั้น ก่อตั้งในปี พ.ศ. 2546 โตโยต้าก่อตั้งรถยนต์ยี่ห้อขึ้นมาเพื่อเจาะตลาดกลุ่มวัยรุ่น
รถของไซออนที่ขายจะเป็นแบบเดียวกับรถโตโยต้าบางรุ่นในญี่ปุ่น เช่น
ไซออน xD (เดิมเป็นรุ่น xA) คือ โตโยต้า ist
ไซออน xB คือ โตโยต้า บีบี (bB)
ไซออน iQ คือ โตโยต้า ไอคิว
ไซออน FR-S คือ โตโยต้า 86 หรือ ซูบารุ BRZ
สำหรับรุ่นล่าสุดคือ ไซออน tC นั้น ทางไซออนพัฒนาขึ้นเอง โดยจะไม่เป็นรถที่ดูคล้ายกับรถยนต์โตโยต้ารุ่นใดๆ อย่างไรก็ตามรถรุ่นนี้ใช้แชสซีส์แบบเดียวกันกับโตโยต้า อเวนซิส [ต้องการอ้างอิง]